Tulnukas ehk Valdise pääsemine 11 osas

"Tulnukas ehk Valdise pääsemine 11 osas" on 2006. aastal esilinastunud Eesti lühimängufilm, mis räägib Eesti subkultuurist, mida on nimetatud jõmluseks või ka rullnokluseks. Filmi tegevustik keskendub rullnokk Valdisele, kes saanuna tüli käigus labidaga löögi pähe, unustab ära kõik, mis tema igapäevases jõmmielus normaalne oli. Kuigi sõbrad üritavad Valdise mälu virgutada, muutub mõistmatu noormees erinevusi vihkavas ühiskonnas peagi häirivalt üleliigseks ning tema pääsemine ei ole sugugi lihtne. Linateost on korduvalt iseloomustatud kultusfilmina. Film esilinastus 3. augustil 2006 Kinobussi tuuri raames Ruhnul. 2024. aasta 1. aprillil esilinastus filmi järg "Tulnukas 2 ehk Valdise tagasitulek 17 osas". "Tulnukas" oli Merivoo lõputöö Balti Filmi- ja Meediakooli bakalaureuseõppes. Ta on öelnud, et filmi esitlemisel hindamiskomisjonile nõudis pool liikmetest töö mittearvestamist ning teine pool töö hindamist A-ga. Komisjoni omavaheliste vaidluste ja tülitsemise järel määrati lõpphindeks A. Merivoo soovis alul juhendajaks Peeter Simmi, kuid et Simm nõudis käsikirja täielikku ringitegemist, valis Merivoo tegelikuks juhendajaks Hardi Volmeri. Märt Avandi - Valdis Ott Sepp - Märt Vallo Kirs - Ott Uku Uusberg - Rait Indrek Ojari - Jarmo Merle Jääger - Eve Ago Anderson - Päts Indrek Taalmaa - Marko Film koosneb 11 osast. Osa I: Tiitrid + Valdis norib tüli ja saab lõpuks ise labidaga vastu pead Osa II: Poisid leiavad Valdise ja lähevad omavahel kiskuma Osa III: Valdis ärkab üles, aga ei mäleta midagi Osa IV: Poisid viivad Valdise autoga sõitma ja tuletavad talle elu meelde Osa V: Valdis ei mäleta ikka midagi Osa VI: Poisid viivad Valdise burgereid sööma, et näidata talle elu Osa VII: Valdis ei saa Jarmost aru ning saab peaaegu peksa Osa VIII: Valdis ei taha keppi ja hakkab märatsema Osa IX: Poistel saab Valdisest kõrini Osa X: Rait lööb Valdist labidaga pähe Osa XI: Viimane osa Tarmo Teder kirjutas kultuuriajalehes Sirp, et ehkki "räigerealismile viimaseid vinte peale ja üle keerav" film mõjub paljudele šokeerivalt on Merivoo "[...] autosid, hamburgerid ja õltsi kummardavate jõmmihakatiste ilge slängiga tabanud meie kaasajale väga olulise ajuvabaduse, seda äärmist nõmedust ülepritsiva groteskiga elavalt ja seejuures kunstiliselt kujutanud". Ta tõi esile kriitilisrealistlikut laadi filmi hoogsat ja ilmekalt täpset näitlejatööd ning nimetas ""Tulnukat" löövaks filmikunstniks. Kristiina Davidjants nimetas 2006. aastal "Tulnukat" viimase viieteistkümne aasta parimaks lühifilmiks ning Eesti filmitoodangus kõrget kohta väärivaks. Ta osutas režissööri oskusele suhtuda filmiainesesse mänguliselt, õnnestunud näitlejavalikule, kunstnikutööle ning süžeele. Aureelia Aasa on filmi nimetanud Merivoo karjääri defineerivaks teoseks ja kultusfilmiks. Kultusfilmiks nimetas "Tulnukat" ka Krister Kruusmaa. 2007. aastal anti Saksamaal Wiesbadenis 7. Kesk- ja Ida-Euroopa filmifestivalil "goEast" "Tulnukale" esimene koht tudengite lühifilmide kategoorias preemiaga 1000 eurot. Samuti anti filmile publikupreemia. 2023. aastal anti filmile Balti filmi, meedia ja kunstide instituudi filmifestivali BOB-i (Best of BFM) auhinnagalal elutööpreemia BFM-i kuvandit mõjutamise eest. Jaanus Kulli (19. detsember 2006). "Rullnokkade ropendamine kui lisatuli BMW küljes". Õhtuleht. Vaadatud 6. aprill 2024. "“Tulnukas” – Eesti uus kultusfilm?" Eesti Päevaleht, 7. veebruar 2007 Aurelia Aasa (oktoober 2022). "Vastab Rasmus Merivoo". Teater. Muusika. Kino. Vaadatud 6. aprill 2024. Krister Kruusmaa (11. juuni 2018). "Arvustus: Valdise ärkamine düstoopiasse". Müürileht. Vaadatud 6. aprill 2024. "Tulnukas ehk Valdise pääsemine 11 osas (2006)". Eesti Filmi Andmebaas. Vaadatud 6. aprill 2024. "Aprillis jõuab kinodesse järg Rasmus Merivoo kultusfilmile "Tulnukas"" ERR, 24. jaanuar 2024 Tarmo Teder (11. august 2006). "Kinobuss toob kolm esilinastust". Sirp. Vaadatud 6. aprill 2024. Kristiina Davidjants (15. september 2006). "Viiskümmend tuhat ja mahamüüdud kitarr". Sirp. Vaadatud 6. aprill 2024. Annika Koppel (4. aprill 2007). "Wiesbadeni publik hindas Eesti tudengifilmi". Eesti Päevaleht. Vaadatud 6. aprill 2024. Jaanus Kulli (3. aprill 2007). ""Tulnukas" pälvis Saksamaal publikupreemia". Õhtuleht. Vaadatud 6. aprill 2024. "Selgusid BFM-i parimad tudengifilmid". ERR. 9. juuni 2023. Vaadatud 6. aprill 2024. Sissekanne Eesti Filmi Andmebaasis Sissekanne IMDb-s ""TÄISPIKKUSES: 10 aastat möödas! Vaata legendaarset filmi “Tulnukas ehk Valdise päästmine 11 osas”" Delfi, 21. mai 2016 "Legendaarse "Tulnuka" režissöör: pärast filmimist tundus kõigile, et see ebaõnnestus täielikult" ERR menu, 24. mai 2016 "«TULNUKAS» ⟩ Film, mis uuendas keelt ja tõi sisemise jõmmi välja igas vaatajas" Postimees, 29. juuli 2022 Marin Mutov (1. september 2006). Prangli elanikud karistasid kinobussirahvast. Postimees. Margit Tõnson (31. august 2008). Kinobussil toss väljas. Eesti Päevaleht.